Vankilan päärakennus ja pääsisäänkäynti Storgatanille päin.
**Uumajan vanha vankila** (ruots. *Umeå gamla fängelse* tai *länscellfängelset*) on Uumajassa, Ruotsissa sijaitseva entinen vankila. Vankilan rakentaminen alkoi vuonna 1859 ja se valmistui vuonna 1862. Se on yksi harvoista rakennuksista, jotka eivät palaneet Uumajan tulipalossa vuonna 1888. Näin ollen se on yksi Uumajan vanhimmista jäljellä olevista rakennuksista. Vankilassa oli vankeja vuoteen 1981 saakka, kunnes Uumajaan tuli uusi vankila. Sen jälkeen se on toiminut teatterina sekä hotellina.

Historia
--------

Vankila on yksi 20 Ruotsin maakunnanvankilasta, jotka on suunniteltu Wilhelm Theodor Anckarsvärd piirustusten pohjalta. Vankilan rakenne perustui amerikkalaiseen Philadelphian vankilasysteemiin, jossa yhteisten sellien tilalla on yksityishuoneita. Kaiken kaikkiaan vankilaan mahtui yhteensä 24 selliä kahteen kerrokseen. Sellit sijaitsivat niin, että jokainen vanki sai päivänvaloa. Sellien lisäksi rakennuksessa oli toimisto- ja asuinhuoneistoja.

Uumajan vanha vankila on Uumajan vanhin näihin päiviin asti säilynyt kivirakennus sekä yksi parhaiten säilyneistä vankiloista koko maassa. Se on yksi harvoista Uumajan vuoden 1888 tulipalon lähettyvillä sijainneista rakennuksista, joka säilyi ehjänä. Se oli vankilakäytössä vuoteen 1981 asti, jolloin valmistui uusi vankilarakennus. Nykyään rakennuksen omistaa Ruotsin valtion kiinteistölaitos. Vuodesta 1992 rakennus on ollut kulttuuriperintörakennus.

Teatteri
--------

Vuodesta 1987 ja lähes koko 1990-luvun rakennus ja sen ulkoalue olivat amatööriteatteriryhmän, Grotteaternin, sekä itsenäisen Profilteatern-ryhmän käytössä. Tulipalosta sata vuotta jälkeenpäin vuonna 1998 Grotteatern teki teatterituotannon nimeltään *Spelet om den stora branden*, jonka se esitti vankilan ulkoalueella. Molemmat teatteriryhmät esittivät useita esityksiä vuosien ajan.

Hotelli
-------

Vuosien 2007 ja 2008 aikana rakennus muutettiin hotelliksi, jossa on 23 yhden hengen huonetta, kaksi perhehuonetta ja yksi kahden hengen huone sekä kokoushuone tapaamisia ja juhlimisia varten, johon mahtuu 35 ihmistä. Lisärakennuksessa sijaitsee kahvila.

Galleria
--------

* Kuvassa näkyvät vankilan päärakennus sekä pääsisäänkäynti Storgatanille päin edestäpäin kuvattuna.Kuvassa näkyvät vankilan päärakennus sekä pääsisäänkäynti Storgatanille päin edestäpäin kuvattuna.
* Vanha oikeussali, jossa on nykyään Café Göteborg.Vanha oikeussali, jossa on nykyään *Café Göteborg*.
* Kuva vankilan katolta kuvattuna kohti luodetta palon jälkeen vuonna 1888.Kuva vankilan katolta kuvattuna kohti luodetta palon jälkeen vuonna 1888.

Lähteet
-------

1. ↑  Cellfängelset i Umeå *sfv.se*. Statens fastighetsverk.  Arkistoitu 24.8.2010. Viitattu 4.5.2014. (ruotsiksi)
2. 1 2  Cellfängelset i Umeå öppnar sina hemliga rum Statens fastighetsverk.  (ruotsiksi)[vanhentunut linkki]
3. ↑  Historik *bebyggelseregistret.raa.se*. Riksantikvarieämbetet. Viitattu 4.5.2014. (ruotsiksi)
4. ↑  Cellfängelset *vbm.se*. Västerbottens museum.  Arkistoitu 4.5.2014. Viitattu 4.5.2014. (ruotsiksi)
5. ↑  Spelplatsen – rastgården till gamla cellfängelset i Umeå *andersssvensson.se*. Viitattu 4.5.2014. (ruotsiksi)
6. ↑  Hotell Gamla Fängelset *visitumea.se*. Visit Umeå. Viitattu 4.5.2014. (englanniksi)

Aiheesta muualla
----------------

* Kuvia tai muita tiedostoja aiheesta **Uumajan vanha vankila** Wikimedia Commonsissa

* Hotelli Gamla Fängelset
* Café Göteborg